open-index/open-wikipedia-markdown huggingface dataset:
ג'סיקה שוורץ

**ג'סיקה שוורץ** (בגרמנית: **Jessica Schwarz**; נולדה ב-5 במאי 1977) היא שחקנית ודוגמנית גרמנייה.

## ביוגרפיה
ג'סיקה שוורץ נולדה בארבך אים אודנוולד וגדלה במיכלשטאדט. בשנת 1993 היא זכתה בתחרות נוער של ירחון נועד גרמני. בהמשך היא התחילה לעבוד כדוגמנית ומנחה בטלוויזיה.

בשנת 2006 היא שיחקה בסרט "הבושם: סיפורו של רוצח" וזכתה להצלחה מחוץ לגבולות גרמניה. בשנת 2008 היא שיחקה בעיבוד לקולנוע על ספר "בית בודנברוק".

בשנת 2020 שוורץ שיחקה תפקיד ראשי בסדרה של נטפליקס "ביו-האקרים" בתור פרופסור טניה לורנץ; בהמשך היא הצטלמה לעונה השנייה של הסדרה.

### חיים אישיים
במשך חמש שנים היא ניהלה מערכת יחסים עם דניאל בריהל והם נפרדו בשנת 2006. במאי 2021 היא התחתנה עם בן זוגה שהכירה שנה לפני זה.

## פילמוגרפיה
*Nichts bereuen (2001)
*Die Freunde der Freunde (2002)
*Verschwende deine Jugend (2003)
*Kalter Frühling (2004)
*Kammerflimmern (2004)
*Quito (2004)
*Die Wilden Hühner (2006)
*Der rote Kakadu (2006)
*Lulu (2006)
*הבושם: סיפורו של רוצח (2006)
*Nichts als Gespenster (2006)
*Der Liebeswunsch (2007)
*Warum Männer nicht zuhören und Frauen schlecht einparken (2007)
*בית בודנברוק (2008)
*Die Wilden Hühner und das Leben (2009)
*Die Tür (2009)
*Romy (2009)
*Lautlose Morde (2010)
*Der Mann der über Autos sprang (2010)
*היום בו לא נולדתי (גר') (2010)
*Death of a Superhero (2011)
*Heiter bis Wolkig (2012)
*הברון מינכהאוזן (2012)
*Jesus liebt mich (2012)
*Adieu Paris (2013)
*Der Koch (2014)
*Zweimal zweites Leben (2016)

### טלוויזיה
*ביו-האקרים (2020 - הווה)
**Schwarzes Gold* (TBA)

## קישורים חיצוניים

קטגוריה:שחקניות קולנוע וטלוויזיה גרמניות
קטגוריה:דוגמניות גרמניות
קטגוריה:דוגמנים גרמנים
קטגוריה:שחקני קולנוע וטלוויזיה גרמנים
קטגוריה:גרמניות שנולדו ב-1977
קטגוריה:גרמנים שנולדו ב-1977
Sweetest Pie

"**Sweetest Pie**" הוא שיר של הראפרית האמריקאית מייגן די סטליון והזמרת האנגלייה-אלבנית דואה ליפה, שיצא לאור ב-11 במרץ 2022, בהוצאת 1501 סרטיפייד ו-300 אנטרטיינמנט. השיר הופץ כסינגל המוביל מתוך אלבום האולפן השני של מייגן די סטליון, אשר שמו טרם פורסם.

## רקע והכרזה
ביוני 2021, מייגן די סטליון הביעה עניין בשיתוף פעולה עם דואה ליפה; ליפה בתגובה, אמרה שהיא תשמח לעשות שיתוף פעולה עם מייגן די סטליון. מייגן די סטליון וליפה החלו לפרסם קטעים משיתוף הפעולה בפברואר 2022 לאחר שהאחרונה מהשתיים פנתה לראשונה ברשתות החברתיות בתור "הפשטידה המתוקה ביותר שלך" ("thee sweetest pie") כששלחה לה פשטידה ליום הולדתה. באותו חודש, מייגן די סטליון סיפרה שהסינגל הבא שלה יהיה עם מישהו שהמעריצים שלה אולי ניחשו בעבר וזה שיר בלתי צפוי עבורה ו"שונה".

ב-6 במרץ 2022, מייגן די סטליון וליפה הכריזו רשמית על שיתוף הפעולה ביניהן. הראשונה פרסמה תמונת קידום מכירות עם פניהן, בעוד שליפה שיתפה קטע באורך שניות מ-"Sweetest Pie". הם חשפו את עטיפתו של הסינגל והשם שלו למחרת. הרצועה יצאה לאור ב-11 במרץ 2022.

## וידאו קליפ
הווידאו קליפ של "Sweetest Pie" הופץ בסמוך ליציאת השיר; הוא בוים על ידי דייב מאיירס, עם קונספט שנוצר על ידי מייגן די סטליון. הקליפ נוצר בהשראת קו הסיפור של "הנזל וגרטל" ("עמי ותמי") ולאורכו ניתן לראות אותה ואת ליפה מקבלות גברים לביתן, מפתות אותם ובסוף אף הורגות אותן בדומה לסיפור שהוזכר קודם לכן.

## הופעות חיות
ב-15 במרץ 2022, במהלך "Future Nostalgia Tour", ביצעו לראשונה ליפה ודי סטליון את "Sweetest Pie".

## קרדיטים
הקרדיטים מותאמים מ-*Qobuz*.
* מייגן די סטליון – שירה
* דואה ליפה – שירה
* רומנו – הפקה
* או ג'י פרקר – הפקה
* פלטינום לייברי – הפקה
* קוז – הפקה נוספת
* שון "סארץ'" ג'ארט – הנדסת הקלטה קולית
* מארק שיק – הנדסת הקלטה קולית
* מייק דין – מיקסינג, מאסטרינג

## מיקומי שיא

## פרסים ומועמדויות

## היסטוריית יציאות לאור

## קישורים חיצוניים

## הערות שוליים

קטגוריה:שירי מייגן די סטליון
קטגוריה:שירי דואה ליפה
קטגוריה:דואטים
קטגוריה:שירים באנגלית
קטגוריה:שירים שנכתבו על ידי דואה ליפה
קטגוריה:שירים שנכתבו על ידי מייגן די סטליון
קטגוריה:שירים שנכתבו על ידי ניג'ה צ'ארלס
קטגוריה:שירים שנכתבו על ידי שרה הדסון
קטגוריה:וידאו קליפים שבוימו על ידי דייב מאיירס
קטגוריה:שירים על מזון ושתייה
קטגוריה:שירים על מיניות
קטגוריה:סינגלים בהוצאת 300 אנטרטיינמנט
אנטי-נצרות

**אַנְטִי נַצְרוּת** (נקרא גם: **כְּרִיסְטוֹפּוֹבְיָה**) היא המונח המודרני לדחייה של הנוצרים, הדת הנוצרית ומנהגיה. במהלך ההיסטוריה, עקב סכסוכים דתיים בין נוצרים ליהודים, התגלו אנטי-נצרות יהודית ואנטי-יהדות/אנטישמיות נוצרית.

## אנטי נצרות בהיסטוריה
### המאה הראשונה
אנטי נצרות הופיעה עוד בעידן הקיסרים במאה הראשונה. הצמיחה המתמדת של התנועה הנוצרית נתפסה בחשדנות הן מצד השלטון הרומי והן מצד האנשים ברומא. במהלך המאה השנייה, הנצרות נתפסה כשלילית בשני אופנים: הראשון מקיף את ההאשמה באמונה הנוצרית בהתאם לעקרונות הרומאים בקרב האוכלוסייה- והשני הוא המחלוקת שעוררה הדת באנשים כלפי התקדמות העידן האינטלקטואלי.

### המאה השנייה
אנטי נצרות הופיעה עוד בברית החדשה, ונראה כי ישו צפה אותה, כפי שדווח על ידי כותבי הבשורה. האנטי נצרות של המאה הראשונה התגלתה לא רק בקרב השלטונות הרומאים, אלא התגלתה גם בקרב יהודים. כיוון שהנצרות הייתה בשלב זה כת שמבוססת על היהדות. פאולוס מטרסוס, שבעצמו רדף נוצרים לפני שהפך לכזה, מדגיש את צליבת ישו כ'אבן נגף' ליהודים, והרעיון שהמשיח נהרג על צלב פגע בכמה מהיהודים שחיכו למשיח מדתם.

## אנטי נצרות בעידן המודרני
בשנת 2020, ערכה הוועידה האמריקאית לחופש הדת מחקר היכן נוצרים סובלים מאנטי-נצרות ונרדפים. לפי תוצאות המחקר, אנטי נצרות נעשית במיאנמר, סין, אריתריאה, הודו, איראן, ניגריה, קוריאה הצפונית, פקיסטן, רוסיה, ערב הסעודית, סוריה ווייטנאם; בתגובה, ארצות הברית הגדירה אותן כ"מדינות מדאיגות במיוחד".

## ראו גם
* תנאי עומר

## קישורים חיצוניים

## הערות שוליים

*
קטגוריה:אפליה דתית
קטאיגידודון

**קטאיגידודון** (שם מדעי: *Kataigidodon*; מילולית: "שן של סופת רעמים") הוא סוג של תראפסיד מקבוצת הקיינודונטיים, אשר חי באמריקה הצפונית של סוף הטריאס שלפני 221 מיליון שנה מזמננו. הוא תואר ב-2020 על סמך ממצאים מאובנים מתצורת צ'ינלה שבאריזונה. הסוג כולל מין יחיד - *Kataigidodon venetus*.

מיצור זה נמצאו לסתות מעוגלות קצרות באורך של 1.25 ס"מ, בהם שורה של שיניים דמויות-ניבים בעלי רכס חרוטי שנמצאו סביב לרקמת הלסתות ובאמצע היה חלל רווח, כשביניהם היו נקבים גדולים דומים מעט לבורות. אלה הזכירו מעט את שיני הבוראוגומפודון והארקטוטרוורסודון. לפי ההערכות אורך החיה בכללותה הגיע ל-9 ס"מ.

החוקרים מעריכים שיצור זה שאולי כוסה בפרווה, היה כנראה אוכל כל שניזון לרוב מחרקים ואולי גם מנבלות. הוא עצמו נרדף בידי דמויי-תנינאים גדולים או דינוזאורים קדומים כמו הצלופיזיס.

## קישורים חיצוניים

## הערות שוליים

קטגוריה:קיינודונטיים
קטגוריה:בעלי חיים שחיו בטריאס עליון באמריקה הצפונית
קטגוריה:מאובני טקסונים שתוארו ב-2020
סימון פאלטה

**סימון אוגוסטין פאלטה** (בצרפתית: **Simon Augustin Falette**; נולד ב-19 בפברואר 1992) הוא כדורגלן גינאי המשחק בעמדת הבלם.

## קריירת מועדונים
פאלטה התחיל את הקריירה במחלקת הנוער של לוריאן. ב-18 בפברואר 2012 ערך את הופעת הבכורה שלו בקבוצה הבוגרת בהפסד 1-0 לליל. בקיץ  הושאל ללאוואל עד לסיום העונה, כעבור שנה הושאל לברסט ובסיום העונה חתם בקבוצה לשנתיים. בקיץ  חתם במץ.

ב-16 באוגוסט 2017 פאלטה חתם באיינטרכט פרנקפורט מהבונדסליגה תמורת 3 מיליון אירו והיה שותף לזכייה של המועדון בגביע בסיום העונה הראשונה. בשתי העונות שלאחר מכן, איבד את מקומו בהרכב ובינואר  הושאל לפנרבחצ'ה מליגת העל הטורקית עד לסיום העונה.

ב-5 באוקטובר 2020, פאלטה חתם בהנובר 96 מהבונדסליגה השנייה.

ב-17 באוגוסט 2021 חזר לטורקיה וחתם בהטאייספור.

ב-27 בפברואר 2024 חתם בזברויובקה ברנו מהליגה הצ'כית השנייה.

## קריירה בינלאומית
נוסף על אזרחותו הצרפתית, לפאלטה ישנם שורשים בגינאה הצרפתית ובגינאה ועל כן היה זכאי לייצג את שלושת הלאומים. בשנת  זומן לסגל נבחרת גינאה הצרפתית.

באוקטובר  הודיע כי בכוונתו לייצג את גינאה. ב-18 בנובמבר 2018 ערך את הופעת הבכורה שלו בנבחרת במשחק נגד . השתתף עם הנבחרת בגביע אפריקה לאומות 2019.

## תארים
; איינטרכט פרנקפורט
*הגביע הגרמני: 

## קישורים חיצוניים

קטגוריה:כדורגלנים צרפתים
קטגוריה:כדורגלנים גינאים
קטגוריה:בלמי כדורגל צרפתים
קטגוריה:בלמי כדורגל גינאים
קטגוריה:כדורגלני לוריאן
קטגוריה:כדורגלני לאוואל
קטגוריה:כדורגלני ברסט
קטגוריה:כדורגלני מץ
קטגוריה:כדורגלני איינטרכט פרנקפורט
קטגוריה:כדורגלני פנרבחצ'ה
קטגוריה:כדורגלני הנובר 96
קטגוריה:כדורגלני הטאייספור
קטגוריה:כדורגלני זברויובקה ברנו
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 2019
קטגוריה:ספורטאים צרפתים בגרמניה
קטגוריה:ספורטאים צרפתים בטורקיה
קטגוריה:ספורטאים זרים בגרמניה
קטגוריה:ספורטאים זרים בטורקיה
קטגוריה:ספורטאים זרים בצ'כיה
קטגוריה:צרפתים שנולדו ב-1992
קטגוריה:גינאים שנולדו ב-1992
ויליס גרין

**ויליס גרין** (; 1818–1893) היה פוליטיקאי אמריקאי, שכיהן בין השנים 1839–1845 כחבר בבית הנבחרים של ארצות הברית.

## ביוגרפיה
גרין נולד במחוז מדיסון שבקנטקי, בערך בשנת 1818, והיה בנם של סטיבן ואליזבת סטיוארט גרין. ויליס היה הבעלים של טחנת הקמח במפלי ראף. הוא כיהן כחבר בבית הנבחרים של קנטקי בשנים 1836 ו-1837.

ב-4 במרץ 1839 נבחר לכהן כחבר בית הנבחרים של ארצות הברית מטעם מחוז הקונגרס השישי של קנטקי, וב-4 במרץ 1843 כחבר בבית הנבחרים מטעם מחוז הקונגרס השני של המדינה. הוא כיהן בתפקיד זה עד 3 במרץ 1845.

גרין מת בשנת 1893 בדנוויל, קנטקי.

## קישורים חיצוניים
* 

קטגוריה:אמריקאים ילידי קנטקי
קטגוריה:חברי בית הנבחרים של ארצות הברית מקנטקי
קטגוריה:חברי בית הנבחרים של ארצות הברית מטעם המפלגה הוויגית
קטגוריה:אמריקאים שנולדו ב-1818
קטגוריה:אמריקאים שנפטרו ב-1893
אבובכר קמארה

**אבובכר קמארה** (בערבית: **أبو بكر كامارا**; נולד ב-7 במרץ 1995) הוא כדורגלן מאוריטני המשחק בעמדת החלוץ בספהאן.

## קריירת מועדונים
קמארה נולד בצרפת להורים ממוצא מאוריטני וסנגלי. קמארה התחיל את הקריירה שלו במחלקת הנוער של מונקו. ב-12 בספטמבר 2014 קמארה ערך את הופעת הבכורה שלו בקבוצה בהפסד 1–2 לאולימפיק ליון. ביולי , קמארה חתם לשלוש שנים בקורטרייק מליגת העל הבלגית, אך כעבור שישה חודשים הושאל לאמיין. ב-29 בינואר 2016 הבקיע את שער הבכורה שלו בקבוצה בניצחון 1–2 נגד סטאד ריימס. הוא שיחק באמיין גם בעונה שלאחר מכן והיה מלך שערי הקבוצה בליגה עם 10 שערים.

ב-31 ביולי 2017, קמארה חתם לארבע שנים בפולהאם עם אופציה לשנה. ב-23 בספטמבר הבקיע את שער הבכורה שלו בקבוצה בתיקו 1-1 נגד מידלסברו. ב-31 באוקטובר, קמארה הורחק בהפסד 0–2 לבריסטול סיטי. במהלך תקופתו בפולהאם הסתכסך עם חברו לקבוצה אלכסנדר מיטרוביץ' וגם נעצר מחוץ למגרש האימונים של הקבוצה בחשד לתקיפה ולאחר מכן הורחק מהקבוצה.

ב-31 בינואר 2019 הושאל לייני מלטיאספור הטורקית עד לסיום העונה. ב-1 בפברואר 2021, קמארה הושאל לדיז'ון הצרפתית.

ב-16 באוגוסט 2021, קמארה חתם באריס סלוניקי תמורת 3.5 מיליון אירו. ב-22 בספטמבר 2021, קמארה הבקיע את שער הבכורה שלו בקבוצה בניצחון 0–1 נגד פנאתיניקוס.

ב-29 ביוני 2022 חתם באולימפיאקוס. ב-10 בינואר 2023 הושאל בחזרה לאריס.

ב-29 בספטמבר 2023 קמארה חתם באל-ג'זירה מליגת העל של איחוד האמירויות הערביות.

בקיץ  חתם בספהאן מליגת העל האיראנית.

## קריירה בינלאומית
בשנת  קמארה זומן לראשונה לסגל נבחרת מאוריטניה. ב-26 במרץ של אותה שנה, ערך את הופעת הבכורה שלו בנבחרת במשחק הליגה נגד . 4 ימים לאחר מכן, הבקיע את שער הבכורה שלו בנבחרת בניצחון 0–1 נגד .

נכלל בסגל הנבחרת לקראת גביע אפריקה לאומות 2021.

נכלל בסגל נבחרת מאוריטניה לטורניר גביע אפריקה לאומות 2023.

## תארים
; פולהאם
*פלייאוף העלייה של הפוטבול ליג צ'מפיונשיפ: , 

## קישורים חיצוניים

## הערות שוליים

קטגוריה:כדורגלנים מאוריטנים
קטגוריה:כדורגלנים צרפתים
קטגוריה:חלוצי כדורגל מאוריטנים
קטגוריה:חלוצי כדורגל צרפתים
קטגוריה:כדורגלני מונקו
קטגוריה:כדורגלני קורטרייק
קטגוריה:כדורגלני אמיין
קטגוריה:כדורגלני פולהאם
קטגוריה:כדורגלני ייני מלטיאספור
קטגוריה:כדורגלני דיז'ון
קטגוריה:כדורגלני אריס סלוניקי
קטגוריה:כדורגלני אולימפיאקוס
קטגוריה:כדורגלני אל-ג'זירה (אבו דאבי)
קטגוריה:כדורגלני ספהאן
קטגוריה:כדורגלני נבחרת מאוריטניה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים בבלגיה
קטגוריה:ספורטאים זרים בטורקיה
קטגוריה:ספורטאים זרים באיחוד האמירויות הערביות
קטגוריה:ספורטאים זרים באיראן
קטגוריה:מאוריטנים שנולדו ב-1995
קטגוריה:צרפתים שנולדו ב-1995
פרוטוקלפסידרופס

**פרוטוקלפסידרופס** (שם מדעי: *Protoclepsydrops*) הוא סוג של סינאפסיד קדום, אשר חי באמריקה הצפונית במשך הקרבון הפנסילבני שלפני 315–318 מיליון שנה מזמננו. 

הסוג כולל מין יחיד - *Protoclepsydrops haplous*, והוא התגלה בממצאי צוקי מאובני ג'וגינס שבנובה סקוטיה בקנדה ותואר בידי החוקר רוברט ל. קרול , כשמשמעות שמו היא: "לפני קלפסידרופס ". זאת עקב דמיונו לסוג זה וחיותו במשך הקרבון, אז הסינאפסידים היו נדירים יחסית.

יצור זה ידוע משרידים מאובנים שבורים, אשר כוללים רק מספר חוליות, עצם ירך ועצם זרוע חלקיים לצד שרידים של חוליות צוואר, גולגולת ולסת שבורים וכפות רגליים. לפי ההערכות אורכו הגיע ל-4 מטרים וייתכן שהיה טורף בעל לסתות חזקות, בהם נגס בטרפו בדומה לדימטרודון.

החוקרים כיום לא בטוחים אך ייתכן שהיה זה ראשון הסינאפסידים, אשר היה מראשוני בני הקבוצה בעלי שפיר עוברי שהיה קרוב יותר ליונקים מאשר לארכוזאורים, לאחר שאולי התפתח מדמויי-זוחלים. חוקרים אחרים לא מצאו הוכחות לכך שהיה סינאפסיד אמיתי, כך שהארכאותיריס מסוף הקרבון נחשב להערכתם לראשון שבהם, מלפני 306 מיליון שנה מזמננו.

## קישורים חיצוניים

## הערות שוליים

קטגוריה:בעלי חיים שתוארו ב-1964
קטגוריה:טקסונים שתוארו בידי רוברט ל. קרול
קטגוריה:אופיאקודונטיים
קטגוריה:בעלי חיים שחיו בטריאס עליון באמריקה הצפונית
קטגוריה:מאובני טקסונים שתוארו ב-1964
Ї

**יִי** היא האות השלוש-עשרה ב של האלפבית הקירילי המייצגת את התנועה /ji/. היא נכתבת כ-І עם אומלאוט.

האות משמשת כיום באוקראינית, ברוסינית ובסלאבית כנסייתית ואף שימשה בסוף המאה ה-17 ותחילת המאה ה-18 באלפבית הקירילי הסרבי, אז ייצגה את הצליל /j/; בתור שכזו, האות הוצגה על ידי דוסיטיי אוברדוביץ'. היא הוחלפה בסופו של דבר באות Ј על ידי ווק סטפנוביץ' קראג'יץ'.
זוהי אחת מחמש האותיות באלפבית הקירילי המייצגות צלילי י' עיצורית עם תנועה, יחד עם Ю ,Ё ,Е ו-Я (למרות זאת, היא והאות Ё אינן מהוות חלק מהאלפבית הקירילי הבסיסי).

באוקראינית, האות הוצגה כחלק מאורתוגרפיית ה"", במילון האוקראיני-גרמני של יבהן ז'לחיבסקי (2 כרכים, 1885–86).

## קישורים חיצוניים

## הערות שוליים

קטגוריה:אוקראינית
קטגוריה:אלפבית קירילי
הפיגוע בגבע בנימין

**פיגוע הדקירה בגבע בנימין** הוא פיגוע דקירה על רקע לאומני שהתרחש ב-26 ביולי 2018 בהתנחלות גבע בנימין, שבו נהרג אדם אחד ושניים נפצעו.

## הפיגוע

ב-26 ביולי 2018 סמוך לשעה 21:10, חדר המחבל מוחמד טארק יוסף בן ה-17 מהכפר כובאר להתנחלות גבע בנימין (אדם) בקפיצה מעל גדר היישוב. עם כניסתו להתנחלות דקר שני בני אדם בשעה שישבו מחוץ לבית - גבר בן 58 שנפצע בינוני ויותם עובדיה בן 31 שנפצע באורח אנוש, ולאחר מכן מת מפצעיו. שכן שהזדמן למקום ניגש אליהם בהנחה שמדובר בקטטה, ולאחר שנדקר בעצמו באורח קל בגפיו ירה בדוקר שלושה קליעים והרג אותו. לדברי עדי ראייה, בשלב זה פגעה במחבל מכונית שעברה ברחוב.

## לאחר הפיגוע
יותם עובדיה הובא למנוחות בהר המנוחות שבירושלים יממה לאחר הפיגוע.

בלילה שלאחר הפיגוע פעלו כוחות הביטחון בכפר כובאר שבו התגורר המחבל. ב-26 באוגוסט 2018, כחודש לאחר הפיגוע, צה"ל הרס את ביתו של המחבל.

לאחר הפיגוע משפחת המחבל ביקשה לקבל לידיהם את גופתו. ב-25 במאי 2020, הכריע בית המשפט העליון כי גופת המחבל לא תוחזר למשפחתו, בטענה כי למחבל הייתה זיקה לארגון הטרור חמאס.

### הנצחתו של יותם עובדיה
במשחק כדורגל של בית"ר ירושלים שהתקיים סמוך לרצח הוקרנו תמונותיו של עובדיה על מסכי ענק באצטדיון טדי ונישאו דברי זיכרון. ב-2 באוקטובר 2018 התקיים טורניר כדורגל לזכרו. ביישוב מגוריו, אדם, נקרא אולם אירועים על שמו - "משכן יותם". בדצמבר 2018, במהלך חג החנוכה, התקיים מצעד לפידים לזכרו, ונערכה הדלקת נרות חגיגית באולם. במקום עבודתו של יותם, סניף "ברינקס" בירושלים, נקרא על שמו חדר ישיבות.

סמוך למקום הפיגוע הוקמה אנדרטה לזכרו של עובדיה.

## ראו גם
* פיגועי טרור נגד ישראלים בישראל ובשטחים ב-2018

## הערות שוליים

קטגוריה:גבע בנימין
גבע בנימין
גבע בנימין
גבע בנימין
קטגוריה:פשעים של קטינים
סאיס

**סאיס** (ממצרית קדומה: **Zꜣw**; ביוונית עתיקה: **Σάϊς**; בקופטית: **Ⲥⲁⲓ**; כיום בערבית: **صا الحجر**, צא אל־חגר) הייתה עיירה מצרית עתיקה בדלתא של הנילוס קרוב לנהר הנילוס. העיירה הייתה בירת המחוז של סאפ־מה, שמה החמישי של מצרים התחתונה, והעיירה הפכה למושב השלטון במהלך השושלת ה־24 של מצרים (בסביבות 732–720 לפנה"ס) ובמהלך השושלת ה־26 של מצרים  (בסביבות 664–525 לפנה"ס), המכונה על שם מקום מושבה, "השושלת הסאיטית". השם המצרי העתיק של העיירה הוא **Zꜣw**.

## רקע
הרודוטוס כתב כי בסאיס נמצא קברו של אוסירס וכי סבלו של האל נמצא באזור.

היוונים (כגון הרודוטוס, אפלטון, פאוסניאס ודיודורוס סיקולוס) חשבו כי יש לעירייה קשר עם אתונה. פאוסניאס כתב שסאיס הוא שם מצרי המקושר לאתנה, המקביל לשם הפיניקי Ὄγγα (אוֹנְגַה). דיודורוס כתב שהאתונאים בנו את סאיס לפני המבול, בעוד שכל ערי יוון נהרסו במהלך אותו אסון, כולל אתונה, סאיס ושאר הערים המצריות שרדו.

כיום אין הוכחות לקיומה של העיירה בתקופת הממלכה החדשה (בסביבות 1100 לפנה"ס) עקב חקלאים שהרסו חלקים נרחבים מהאזור.

במהלך הכיבוש האסלאמי של מצרים, נערך בסאיס קרב בין חילות הראשידון ובין צבא האימפריה הביזנטית, על פי הכרוניקה של איש הכנסייה הקופטי יוחנן מניקיו מסוף המאה ה-7, האזור התקיים כנום עד 700 לספירה. סופרים מימי הביניים, כמו יאקות אל־חמאווי, אל־מקריזי ואל־קלקשנדי , טענו כי שמו של מקים העיירה היה "סא בן מסר". עם זאת, ההיסטוריון בן המאה ה-15, אבן איאס , טען כי מייסד העיירה היה "סא בן מרקונוס". העיירה בתקופתו הייתה חרבה כמעט לחלוטין ואתרהּ שימש כמחצבת אבן.

במפקד האוכלוסין של מצרים משנת 1885 נכתב כי בסאיס (ששם נקראה צא־אל הגר) התגוררו 4,474 נפשות (2,250 גברים ו־2,224 נשים).

## ראו גם
* אפריס

## קישורים חיצוניים

## הערות שוליים

קטגוריה:מצרים העתיקה
קטגוריה:מצרים: אתרים ארכאולוגיים
צ'ריתרה צ'נדרן

**צ'ריתרה סוריה צ'נדרן** (באנגלית: **Charithra Surya Chandran**; נולדה ב-17 בינואר 1997) היא שחקנית סקוטית.

## ביוגרפיה
צ'נדרן נולדה בפרת', סקוטלנד. הוריה נפרדו כשהייתה בת שנתיים, והיא עזבה להודו עם אביה, שם שהתה עם סבה וסבתה בטאמיל נאדו. כשחזרה לבריטניה כשהייתה בת ארבע, היא חונכה בבית הספר בליברפול. לאחר מכן היא גרה עם אמה באוקספורד בשנות נעוריה בזמן שאביה חי בוויילס.

צ'נדרן לאחר מכן למדה בבית ספר על יסודי באוקספורד. לאחר מכן היא המשיכה לתואר ראשון בפילוסופיה, פוליטיקה וכלכלה באוניברסיטת אוקספורד ב-2019. היא השתתפה במספר הפקות במהלך לימודיה והצטרפה לתיאטרון הלאומי לנוער. היא עבדה במשרה חלקית עבור צוות החשיבה של המכון למדיניות חדשה  לאחר שלקחה שנת הפסקה, במהלכה עסקה במשחק כתחביב לפני שהחליטה להפוך לעסוק בזה כקריירה, ודחתה הצעת עבודה מבוסטון קונסלטינג גרופ.

בשנת 2021, צ'נדרן הצטרפה לסדרת מותחן הריגול "אלכס ריידר" בתור סבינה פליסנס בעונה השנייה של הסדרה ב-IMDb TV. לאחר שעשתה אודישן לפני שידור העונה הראשונה, צ'נדרן כיכבה בתור אדווינה בעונה השנייה, המבוססת על הרומן "הוויקונט שאהב אותי", של הדרמה התקופתית של נטפליקס בהפקת שונדלנד, "ברידג'רטון" לצד ג'ונתן ביילי וסימון אשלי בשנת 2022.

ביוני 2022, צ'נדרן דיבבה את הקורטיזנית קמיל עבור BBC Radio 3 בעיבוד אודיו למחזה של פאם ג'מס המבוסס על הרומן "הגברת עם הקמליות" מאת אלכסנדר דיומא הבן. צ'נדרן לוהקה לקומדיה הרומנטית "How to Date Billy Walsh" עבור פריים וידאו. הוכרז כי צ'נדרן תוביל ותפיק בפועל את "Song of the Sun God", סדרת דרמה בת שישה חלקים המבוססת על הרומן בעל אותו השם מאת שאנקרי צ'נדרן.

בספטמבר 2025 הצטרפה לקונצרט הצדקה "Together for Palestine" ביוזמת בריאן אינו.

## פילמוגרפיה

### קולנוע

### טלוויזיה

### אודיו

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה סקוטיות
קטגוריה:בוגרות אוניברסיטת אוקספורד
קטגוריה:אישים ממוצא הודי
קטגוריה:בריטיות שנולדו ב-1997
קטגוריה:סקוטים שנולדו ב-1997
איסור עבודה במקדש בבגדים קרועים

**האיסור ל[[כהן]] להיכנס למקדש ולעבוד את [[עבודת הקורבנות|עבודת הקרבנות]] בבגדים קרועים** הוא מצוות לא תעשה מתוך תרי"ג מצוות התורה, לפיה אסור לכהן לעבוד במשכן או במקדש כשבגדיו קרועים.

## מקור המצווה
לאחר מותם של נדב ואביהוא בני אהרון הכהן, שהקריבו אש זרה לפני ה', אמר משה לאהרון ולבניו הנותרים - אלעזר ואיתמר: .

בנוסף, כשהתורה מתארת את הכהן הגדול והמצוות המיוחדות שחלות עליו, היא אומרת: .

נחלקו הראשונים מה המקור ההלכתי לאיסור: הרמב"ם סובר שהדברים שציווה משה את אהרן ובניו מהווים את המקור ההלכתי לאיסור. הרמב"ן בהשגות על ספר המצות אומר שאין איסור מיוחד על קרועי בגדים, אלא כיוון שהבגדים קרועים הרי הם כמי שאינם, והאיסור הוא איסור עבודה במחוסר בגדים.

## טעם המצווה
ספר החינוך הסביר שטעם האיסור הוא משום כבוד המקדש, בדומה לאיסור עבודה במקדש פרוע ראש.

## חומרת האיסור
כהן שנכנס למקדש ועבד בעבודת הקרבנות כשבגדיו קרועים - חייב מיתה בידי שמים. ואם נכנס למקדש כשבגדיו קרועים כדרך אבלות אך לא עבד - הרמב"ם סובר שעבר באיסור תורה, ואילו הרמב"ן סבור שמדובר באיסור דרבנן בלבד.

## דיני המצווה
המצווה חלה על הכהנים הזכרים, שלא יכנסו לעבוד במקדש כשבגדם קרוע באורך של טפח.

נחלקו לגבי המיקום בו חל האיסור: הרמב"ן סבור שהאיסור מהתורה הוא דווקא על מי שעובד ממש, ומדרבנן אסורה כניסה בלי עבודה רק בשטח שבין האולם למזבח, לא כולל השטח המקביל למזבח. הרמב"ם סבור שהאיסור מהתורה חל על כל השטח שמהמזבח ולפנים, כולל השטח שמקביל למזבח. בנוסף, לדעתו יש איסור מדרבנן על כל ישראל להיכנס לעזרת ישראל קרועי בגדים, מפני כבוד ומורא המקדש.

## ראו גם
* איסור עבודה במקדש פרוע ראש

## הערות שוליים

קטגוריה:תרי"ג מצוות
קטגוריה:מצוות לא תעשה
קטגוריה:מצוות הנעשות על ידי כהן
ליאם מילר

**ליאם אלן מילר** (באנגלית: **Liam Alan Millar**; נולד ב-27 בספטמבר 1999 בטורונטו שבקנדה) הוא כדורגלן קנדי המשחק בעמדת קשר הכנף בקבוצת האל סיטי ובנבחרת קנדה.

## קריירת מועדונים
מילר גדל במחלקות הנוער של פולהאם וליברפול.

ב-31 בינואר 2019 הושאל מילר לקילמרנוק מליגת העל הסקוטית למשך שנה, וערך 33 הופעות ליגה במדי המועדון, בהן הבקיע שני שערים.

ב-4 בפברואר 2020 ערך מילר את הופעתו היחידה בקבוצה הבוגרת של ליברפול, בניצחון 1-0 על שרוסברי טאון במסגרת הסיבוב הרביעי של גביע ה-FA.

ב-5 בינואר 2021 הושאל מילר לצ'רלטון את'לטיק מהפוטבול ליג הראשונה למשך חצי עונה. הוא ערך במועדון 27 הופעות ליגה, בהן הבקיע שני שערים.

ב-8 ביולי 2021 חתם מילר על חוזה לארבע עונות בפ.צ. בזל מליגת העל השווייצרית.

## קריירה בינלאומית
ב-24 במרץ 2018 ערך מילר את הופעת הבכורה שלו בנבחרת קנדה, בניצחון 1-0 על נבחרת ניו זילנד במשחק ידידות.

הוא היה חלק מסגל נבחרת קנדה לטורניר גביע הזהב 2019, וערך שתי הופעות בטורניר.

נכלל בסגל נבחרת קנדה לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים קנדים
קטגוריה:קשרי כדורגל קנדים
קטגוריה:טורונטו: כדורגלנים
קטגוריה:כדורגלני ליברפול
קטגוריה:כדורגלני קילמרנוק
קטגוריה:כדורגלני צ'רלטון את'לטיק
קטגוריה:כדורגלני פ.צ. בזל
קטגוריה:כדורגלני נבחרת קנדה
קטגוריה:כדורגלני גביע הזהב 2019
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:ספורטאים קנדים באנגליה
קטגוריה:ספורטאים זרים בסקוטלנד
קטגוריה:ספורטאים זרים בשווייץ
קטגוריה:כדורגלני פרסטון נורת' אנד
קטגוריה:כדורגלני האל סיטי
קטגוריה:קנדים שנולדו ב-1999
טייג'ון ביוקנן

**טייג'ון ביוקנן** (באנגלית: **Tajon Buchanan**; נולד ב-8 בפברואר 1999 בברמפטון שבקנדה) הוא כדורגלן קנדי המשחק בעמדת קשר הכנף בקבוצת ויאריאל מהלה ליגה ובנבחרת קנדה.

## קריירת מועדונים
ביוקנן החל את הקריירה המקצוענית שלו ב-FC סיגמא מהליגה הקנדית השלישית.

ב-11 בינואר 2019 נבחר ביוקנן בדראפט ה-MLS על-ידי ניו אינגלנד רבולושן. ב-9 במרץ הוא ערך את הופעת הבכורה שלו במועדון, בהפסד 2-0 לקולומבוס קרו.

ב-24 באוגוסט 2021 חתם ביוקנן על חוזה לשלוש עונות וחצי בקלאב ברוז' מליגת העל הבלגית, והושאל בחזרה לניו אינגלנד רבולושן. ב-15 בינואר 2022 הוא ערך את הופעת הבכורה שלו בקלאב ברוז', במשחק נגד סינט טרוידן.

ב-5 בינואר 2024 חתם לארבע וחצי שנים באינטר מילאנו והפך לשחקן הקנדי הראשון בליגה האיטלקית אי פעם. 

ב-1 בפברואר 2025 הושאל לויאריאל מהלה ליגה עד לתום העונה. ב-29 ביולי 2025 נרכש ביוקנן על ידי ויאריאל.

## קריירה בינלאומית
ב-5 ביוני 2021 ערך ביוקנן את הופעת הבכורה שלו בנבחרת קנדה, בניצחון 7-0 על נבחרת ארובה במשחק ידידות.

הוא היה חלק מסגל נבחרת קנדה לטורניר גביע הזהב 2021,, ערך חמש הופעות בטורניר ובנחר לשחקן הצעיר של הטורניר. ב-29 ביולי 2021 הבקיע את שער הבכורה שלו בנבחרת, בהפסד 1–2 לנבחרת מקסיקו בשלב חצי הגמר של הטורניר.

נכלל בסגל נבחרת קנדה לטורניר מונדיאל 2022, ושיחק בשלושת המשחקים של נבחרתו בטורניר.

## תארים
;ניו אינגלנד רבולושן
* מגן האוהדים (1): 2021

**קלאב ברוז**
* אליפות בלגיה: 2021/2022
* הסופר קאפ הבלגי: 2022

; אינטר מילאנו

* אליפות: 2023/2024

## קישורים חיצוניים

## הערות שוליים

קטגוריה:כדורגלנים קנדים
קטגוריה:קשרי כדורגל קנדים
קטגוריה:ברמפטון: כדורגלנים
קטגוריה:כדורגלני ניו אינגלנד רבולושן
קטגוריה:כדורגלני קלאב ברוז'
קטגוריה:כדורגלני אינטר מילאנו
קטגוריה:כדורגלני ויאריאל
קטגוריה:כדורגלני נבחרת קנדה
קטגוריה:קנדים ממוצא ג'מייקני
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:ספורטאים קנדים בארצות הברית
קטגוריה:ספורטאים זרים בבלגיה
קטגוריה:ספורטאים זרים באיטליה
קטגוריה:ספורטאים קנדים בספרד
קטגוריה:קנדים שנולדו ב-1999
ג'ונתן אוסוריו

**ג'ונתן אוסוריו** (באנגלית: **Jonathan Osorio**; נולד ב-12 ביוני 1992 בטורונטו שבקנדה) הוא כדורגלן קנדי המשחק בעמדת הקשר בקבוצת טורונטו מה-MLS ובנבחרת קנדה.

## קריירת מועדונים
אוסוריו החל את הקריירה המקצוענית שלו ב-SC טורונטו. ב-1 בספטמבר 2012 חתם בטורונטו מה-MLS.

## קריירה בינלאומית
ב-28 במאי 2013 ערך אוסוריו את הופעת הבכורה שלו בנבחרת קנדה, בהפסד 1-0 לנבחרת קוסטה ריקה במשחק ידידות. ב-22 בינואר 2017 הבקיע את שער הבכורה שלו בנבחרת, בניצחון 4-2 על נבחרת ברמודה במשחק ידידות.

הוא היה חלק מסגל נבחרת קנדה לטורנירי גביע הזהב של CONCACAF בשנים 2013, 2015, 2017, 2019 ו-2021.

נכלל בסגל נבחרת קנדה לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים קנדים
קטגוריה:קשרי כדורגל קנדים
קטגוריה:כדורגלני טורונטו
קטגוריה:כדורגלני נבחרת קנדה
קטגוריה:טורונטו: כדורגלנים
קטגוריה:כדורגלני גביע הזהב 2013
קטגוריה:כדורגלני גביע הזהב 2015
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:קנדים ממוצא קולומביאני
קטגוריה:קנדים שנולדו ב-1992
נקודת ריש

**נקודת ריש** (באנגלית: **Rish Point**; בבולגרית: **нос Риш**) היא לשון יבשה שאינה מכוסה קרח, הבולטת מהחוף הדרומי של חצי האי ביירז, שבאי ליווינגסטון באיי שטלנד הדרומיים, שבאנטארקטיקה.

הנקודה ממוקמת בקצה המזרחי של חופי סאות' (החופים הדרומיים) שבדרום חצי האי ביירז.

נקודת ריש ממוקמת 2.3 קילומטרים צפונית-מערבית לנקודת אמאדוק;

נקודת ריש ממוקמת 1.3 קילומטרים דרומית-מערבית לנונאטאק קלארק;

נקודת ריש ממוקמת קילומטר אחד צפונית-מזרחית לסלעי סטאקפול.

מרכזו של אגם יוטורנה ממוקם 320 מטרים צפונית-מזרחית לנקודת ריש.

אורכה של לשון היבשה 300 מטרים.

## היסטוריה
אזור הנקודה מופה לראשונה, באופן גס, בשנת 1968 על ידי סוקרים בריטיים.

הנקודה מופתה באופן מדויק על ידי סוקרים ספרדים בשנת 1992; הנקודה מופתה על ידי סוקרים בולגרים בשנת 2005 ובשנת 2009.

הנקודה נקראת על שם הכפר ריש, הממוקם במזרח הרי הבלקן, בבולגריה.

## קישורים חיצוניים
* תצלום לוויין של אזור הנקודה, תוך סימון אתרים נוספים באזור באתר copernix

ריש
ריש
איסמאל קונה

**איסמאל קנת ז'ורדן קונה** (בצרפתית: **Ismaël Kenneth Jordan Koné**; נולד ב-6 ביוני 2002 באביג'אן שבחוף השנהב) הוא כדורגלן קנדי יליד חוף השנהב המשחק בעמדת הקשר בססואולו מהסרייה א' בהשאלה ממרסיי ובנבחרת קנדה.

## ביוגרפיה
קונה נולד באביג'אן שבחוף השנהב, ובגיל צעיר עבר לקנדה והתגורר במונטריאול.

## קריירת מועדונים
באוגוסט 2021 חתם בקבוצת מונטריאול מה-MLS. עט לאחר שחתם הוא נפצע בברכו וערך את הופעת הבכורה שלו רק ב-23 בפברואר 2022, בניצחון 3–0 על סנטוס לגונה במסגרת ליגת האלופות של CONCACAF בעונת . במשחק זה הבקיע את שער הבכורה שלו במועדון. בדצמבר 2022, חתם בקבוצת ווטפורד בליגת המשנה האנגלית. הוא ערך את הופעת הבכורה שלו ב-7 בינואר 2023 והבקיע את שערו הראשון ב-28 בנובמבר 2023 בניצחון קבוצתו על נורוויץ' 3–2. ביוני 2024, הודיע אולימפיק מרסיי על התחמתו בכפוף לבדיקה רפואית ככל הנראה תמורת 15 מיליון ליש"ט. ב-3 בפברואר 2025 הושאל לסטאד רן.

## קריירה בינלאומית
בחודש מרץ 2022 זומן קונה לראשונה לסגל נבחרת קנדה, לקראת משחקי מוקדמות מונדיאל 2022. ב-24 במרץ ערך את הופעת הבכורה שלו בנבחרת, בהפסד 0–1 לנבחרת קוסטה ריקה. ב-11 בנובמבר 2022 הבקיע את שער הבכורה שלו בנבחרת, בתיקו 2-2 נגד נבחרת בחריין במשחק ידידות.

נכלל בסגל נבחרת קנדה לטורניר מונדיאל 2022 ושיחק בשלושת המשחקים של נבחרתו. בסוף אותה השנה הוא נבחר לשחקן הצעיר של קנדה מטעם ההתאחדות הכדורגל הקנדית. תואר שבו זכה גם בשנה לאחר מכן.

בשנת 2023 שותף במשחקי הגמר של ליגת האומות של CONCACAF 2023 בו נבחרתו הגיע למקום השני. קונה זומן ושיחק בקופה אמריקה 2024.

## תארים
;אישיים
* שחקן הצעיר של קנדה (2): 2022, 2023

;קנדה
* סגנות ליגת האומות של CONCACAF: 2022/23

## קישורים חיצוניים

## הערות שוליים

קטגוריה:כדורגלנים קנדים
קטגוריה:קשרי כדורגל קנדים
קטגוריה:מונטריאול: כדורגלנים
קטגוריה:כדורגלני מונטריאול
קטגוריה:כדורגלני ווטפורד
קטגוריה:כדורגלני אולימפיק מרסיי
קטגוריה:כדורגלני סטאד רן
קטגוריה:כדורגלני נבחרת קנדה
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:קנדים ממוצא איבוארי
קטגוריה:ספורטאים קנדים באנגליה
קטגוריה:ספורטאים זרים בצרפת
קטגוריה:קנדים שנולדו ב-2002
יעקב הלפרין (הנכד)

**חיים יעקב (יענקל'ה) הלפרין** (נולד בט"ז בסיוון ה'תשכ"ד, 27 במאי 1964) הוא יזם ואיש עסקים חרדי ישראלי. מייסד ובעלי רשת האופטיקה "אופטיקה הלפרין". כיהן בעבר בנוסף כמנכ"ל ופרזנטור החברה. מייסד ובעלי רשת הגלידריות החרדית "זיסלק". בעלים במוצר הפטנט "בייבי פלאג" להתרעת שכחת ילד ברכב.

## ביוגרפיה
בנם של איש העסקים ואמן הלחימה רפאל הלפרין ואשתו השנייה ברטי. הבכור מתוך שבעה ילדיה של אמו. נקרא על שם סבו יעקב הלפרין שהיה מייסד שכונת זיכרון מאיר בבני ברק וממקימי העיר.

בילדותו גדל בצפון תל אביב, למד בתלמוד תורה 'יסודי התורה' בתל אביב. בישיבת סלבודקה בבני ברק. ובישיבת אוהל יעקב בבני ברק שייסד סבו (הקרוי על שמו).

בגיל 20 נישא לפנינה, למד שנתיים בכולל והתגורר בבני ברק. בהמשך שירת בצה"ל ברבנות הצבאית בצריפין. לאחר שחרורו מצה"ל הקים חנות תכשיטים בשם 'ברטי תכשיטים', שאותה ניהל במשך כשנתיים ברחוב רבי עקיבא בבני ברק.

לאחר שנשברו לו המשקפיים, כשבאותו זמן נכנס לחנות קונה שסיפר שהוא מייבא משקפיים מחו"ל, התברר לו שרמת הרווחיות במשקפיים גבוהה ביותר. הוא העלה בפני אביו את הרעיון להיכנס לתחום המשקפיים שהחליט לנסות ולתמוך כספית ביוזמה.

ב-1989 החל לעסוק באופטומטריה. החנות הראשונה נפתחה במקום חנות התכשיטים, בשטח של כ-70 מ"ר ברחוב רבי עקיבא בבני ברק.

שש החנויות הנוספות נפתחו במקביל לנישואי כל אחד משאר אחיו ואחיותיו שניהלו אותם. עסקי האופטיקה גדלו והפכו בשנות ה-90 לרשת אופטיקה הלפרין. בשנות השפל הכלכלי שבאו עם האינתיפאדה השנייה הציע הלפרין משקפיים במחירים סמליים למעוטי יכולת. במהלך השנים ביססה הרשת את עצמה בשוק האופטיקה הישראלי והרחיבה את פעילותה ותחומי התמחותה.

ב-2003 עקב חילוקי דעות עם אביהם פרשו יעקב ואחיו דוד מניהול רשת אופטיקה הלפרין, והקימו רשת חנויות אופטיקה מתחרה "40-90".

ב-2004 לבקשת אביו חזר יעקב לנהל את הרשת אופטיקה הלפרין. כשדוד נשאר לנהל את הרשת שפתחו שהחליפה את השם ל"אופטיקה הלפרין לצעירים". ב-2018 רכש יעקב את הרשת אופטיקה הלפרין לצעירים ומיזג אותה ברשת הגדולה.

ב-2008 הודיע רפאל הלפרין על פרישתו מעסקי אופטיקה הלפרין, והעביר את הבעלות על הרשת לילדיו, כשיעקב ממשיך לשמש המנכ"ל והפרזנטור של החברה.

ב-2014 במהלך מבצע צוק איתן יצא בקמפיין פרסום רחב תחת הסיסמה "משקפיים זה מוצר צריכה בסיסי" הסיסמה הפכה ל"קאלט", עם אמירה שחרגה ממקבץ הפרסומות וזכתה לטייק-אופים ולאזכורים בתוכניות בידור וסאטירה.

בדצמבר 2021 הודיע על פרישתו מניהול הרשת, וכי בכוונתו למנות לה מנכ"ל חיצוני.

להלפרין פעילויות עסקיות נוספות והוא משמש שותף ברשת "זיסלק" לגלידות במגזר החרדי, שלה 9 סניפים. ושותף במוצר "בייבי פלאג" פיתוח פטנט ישראלי שנועד להתריע על שכחת ילד ברכב.

## חיים אישיים
הלפרין נשוי לפנינה ולהם שישה ילדים, מתגוררים במושב בית מאיר.

**עץ "משפחת הלפרין":**

## קישורים חיצוניים

* 
* 
* 
* 
* 
* 
* 
* 
* 
* דודי קפלר, פודקאסט השראה עם יעקב הלפרין, באתר יוטיוב, 17 במאי 2025

## הערות שוליים

קטגוריה:משפחת הלפרין
קטגוריה:חיילי הרבנות הצבאית
קטגוריה:חרדים ישראלים
קטגוריה:בוגרי ישיבות
קטגוריה:בוגרי ישיבות בארץ ישראל
קטגוריה:בוגרי ישיבת סלבודקה (בני ברק)
קטגוריה:אנשי עסקים ישראלים
קטגוריה:אנשי עסקים חרדים ישראלים
קטגוריה:אופטיקאים
קטגוריה:מנכ"לים ישראלים
קטגוריה:פרזנטורים ישראלים
קטגוריה:בית מאיר: אישים
קטגוריה:ישראלים שנולדו ב-1964
מודוק (סדרת טלוויזיה, 2021)

**מודוק** (באנגלית: **.M.O.D.O.K** וגם **.Marvel's M.O.D.O.K**) היא סדרת אנימציית סטופ מושן קומית אמריקאית שנוצרה על ידי ג'ורדן בלום ופאטון אוסוולט, שגם מדבב את הדמות הראשית, עבור השירות הזרמת מדיה הולו. הסדרה הופקה על ידי אולפני מארוול תחת המותג מאוורל טלוויזיה ומבוססת על דמותו של מודוק ממארוול קומיקס. שחקנים מוכרים רבים העניקו את קולם לדמויות הסדרה לרבות בן שוורץ, מליסה פומרו וג'ון האם.

השם מודוק מהווה ראשי תיבות שמשמעותן באנגלית: "אורגניזם מנטלי, נייד ומְמוּכָּן שמתוכנן רק לגרימת מוות".

העונה הראשונה עלתה לשידור במלואה ב-21 במאי 2021. במאי 2022 הסדרה בוטלה.

## תקציר העלילה
הסדרת מתמקדת במודוק, נבל-על שבמשך שנים ניסה להשתלט על העולם, שהחברה שלו A.I.M (ראשי תיבות שמשמעותן באנגלית: "מכניקת רעיונות מתקדמים"), המבוססת על ארגון פשע בדיוני ממארוול קומיקס, חווה קשיים כלכליים שמובילים למכירתה לתאגיד גרומבל ובמקביל מודוק מתמודד עם בעיות משפחתיות.

## דמויות ושחקנים
* **מודוק / ג'ורג' טרלטון** - פאטון אוסוולט. נבל על דמוי ראש מרחף. נשוי ואב לבן ובת.
* **ג'ודי רמירז-טרלטון** - איימי גרסיה. אשתו של מודוק.
* **לואיס "לו" טרלטון** - בן שוורץ. בנם של מודוק וג'ודי.
* **מליסה טרלטון** - מליסה פומרו. ביתם של מודוק וג'ודי.
* **מוניקה רפאצ'יני** - ונדי מקלנדון-קובי. מדענית בכירה שעובדת בחברה A.I.M .
* **אוסטין ואן דר סליט** - בק בנט. הבוס הצעיר החדש של מודוק.
* **גארפילד "גארי" גארולדסון** - סם ריצ'רדסון. עובד בחברה A.I.M, נאמן למודוק ברמה אבסורדית.

## סקירה
### סקירת סדרה

### עונה 1

## הפקה
הסדרה הוכרזה בפברואר 2019 על ידי הולו. אנימציית הסטופ מושן של הסדרה נוצרה על ידי חברת ההפקה Stoopid Buddy Studios. באוקטובר 2020 היוצר והמדבב פאטון אוסוולט אישר שהסתיימה הכתיבה והקלטת הסאונד של הסדרה. עשרת פרקי העונה הראשונה עלו לשידור בהולו ב-21 במאי 2021. ב-13 במאי 2022 הסדרה בוטלה.

## ראו גם
* היקום הקולנועי של מארוול
* מודוק
* A.I.M

## קישורים חיצוניים
* 

## הערות שוליים

קטגוריה:סדרות הנפשה אמריקאיות
קטגוריה:מארוול קומיקס - סדרות טלוויזיה
קטגוריה:סדרות הנפשה בסטופ-מושן
קטגוריה:סדרות הנפשה של מארוול קומיקס
קטגוריה:סדרות טלוויזיה אמריקאיות שעלו לשידור בשנת 2021
סקוטי ג'יימס (כדורסלן)

**סקוטי ג'יימס** (באנגלית: **Scottie James**; נולד ב-7 בנובמבר 1996) הוא כדורסלן אמריקאי, המשחק בעמדת הפאוור פורוורד בקבוצת הפועל חיפה

## נעורים וקריירת המכללות
### תחילת דרכו
ג'יימס, נולד באינדיאנה לכריסטי ודייוויד, ששיחק כדורסל במכללות, ואף הוביל את קבוצתו לניצחון באליפות דוויז'ן 2. בגיל קטן עברה משפחתו לפלורידה. בנעוריו שיחק בקבוצת הכדורסל של התיכון הסמוך לביתו ושבר 14 שיאים של הקבוצה, מה שגרם לה להוציא את מספרו לגמלאות לאחר שסיים את לימודיו. בתום שנות התיכון בחר ג'יימס ללמוד הנדסת מכונות באוניברסיטת ברדלי תוך כדי משחק בקבוצת הכדורסל של האוניברסיטה, וזאת על אף שקיבל הצעות גם מוופורד ופלורידה.

### ליגת המכללות
בשנתו הראשונה בברדלי, העמיד ג'יימס ממוצעים של 3.2 נקודות ו-2.6 ריבאונדים למשחק. לאחר העונה בחר לעבור לליברטי. בשנתו השנייה קלע שיא קריירה של 26 נקודות ותשעה ריבאונדים, וסיים את העונה עם 61.6 אחוזים מהשדה וממוצעים של 13.5 נקודות ו-8.9 ריבאונדים למשחק. בעונתו השלישית העמיד ממוצע מוביל בקבוצתו של 12.6 נקודות ו-8.6 ריבאונדים למשחק וקלע 66.5 אחוז מהשדה. ובעונתו האחרונה העמיד ממוצעים של 10.8 נקודות ו-7.4 ריבאונדים למשחק וסיים ראשון במחוז באחוזים מהשדה עם 60.5 אחוזים. בסך הכל סיים ג'יימס במקום ה-17 ברשימת הקלעים של כל הזמנים של ליברטי עם 1,323 נקודות ורביעי ברשימת קולטי הריבאונדים של כל הזמנים עם 891 ריבאונדים. בתום שנה זו נרשם לדראפט ה-NBA 2020.

## קריירת מקצוענית
לאחר שלא נבחר בדראפט, חתם ג'יימס ב-8 באוגוסט 2020 על החוזה המקצועי הראשון שלו בקבוצת גיסן 46' הגרמנית.

ב-18 ביוני 2021, חתם בריזן לודוויגסבורג מליגת העל הגרמנית בכדורסל.

ב-4 בספטמבר 2021 חתם ג'יימס בהפועל חיפה.

## חיים אישיים
ג'יימס נשוי ואב לבן.

## קישורים חיצוניים

## הערות שוליים

קטגוריה:כדורסלני אוניברסיטת בראדלי
קטגוריה:כדורסלני אוניברסיטת ליברטי
קטגוריה:כדורסלני ריזן לודוויגסבורג
קטגוריה:כדורסלני הפועל חיפה
קטגוריה:כדורסלנים אמריקאים
קטגוריה:אמריקאים שנולדו ב-1996
אליוט וולפסון

**אליוט ר. וולפסון** (באנגלית: **Elliot R. Wolfson**; נולד ב-23 בנובמבר 1956) הוא חוקר קבלה אמריקאי, ראש הקתדרה למדעי היהדות של מרשה וג'יי גלזר באוניברסיטת קליפורניה, סנטה ברברה. כיהן בעבר כפרופסור למדעי היהדות באוניברסיטת ניו יורק.
## ביוגרפיה
וולפסון סיים תואר ראשון ושני בפילוסופיה בקווינס קולג', אוניברסיטת העיר ניו יורק, ותואר שני ודוקטורט בלימודי המזרח הקרוב ויהדות מאוניברסיטת ברנדייס, בהנחייתו של אלכסנדר אלטמן.

תחום המחקר העיקרי שלו הוא ההיסטוריה של המיסטיקה היהודית, במיקוד בהיבטים מפילוסופיה, ביקורת ספרות, תאוריה פמיניסטית, הרמנויטיקה פוסט-מודרנית, מסורות מיסטיות מזרחיות ופנומנולוגיה של הדת.

הוא גם נחשב לחוקר המוביל של ר' מנחם מנדל שניאורסון, האדמו"ר לשעבר של חסידות חב"ד.

הוא גם פרסם שלושה כרכי שירה וציורים שצייר הוצגו בגלריה. וולפסון שימש כעורך כתב העת המדעי "The Journal of Jewish Thought and Philosophy" מאז הקמתו ב-1992. כמו כן כיהן במועצות מערכת שונות של סדרות ספרים וכתבי עת.

בנו של וולפסון, אליהו וולפסון, היה בעבר עורך בכיר ב"ניוזוויק". והוא עורך בכיר בטיים מגזין.

## כבוד ופרסים
פרסומיו של וולפסון זכו בפרסים יוקרתיים כמו פרס האקדמיה האמריקאית לדת למצוינות בחקר הדת בקטגוריית מחקרים היסטוריים בשנת 1995, פרס האקדמיה האמריקאית לדת למצוינות במחקרים קונסטרוקטיביים ורפלקטיביים בשנת 2012.

וולפסון זכה בשני הפרס הלאומי לספרים יהודיים בקטגוריית המלגות.

## ביבליוגרפיה
* ספר הרימון: ספר הרימון של משה דה ליאון. ההדיר לפי ארבעה כתבי-יד אליוט וולפזון. 1986.
* **מגדר, ארוטיקה ודמיון אזוטרי במיסטיקה היהודית**, הוצאת אדרא, 2024.

## קישורים חיצוניים
* אליוט ר. וולפסון, באתר אוניברסיטת קליפורניה בסנטה ברברה

## הערות שוליים

קטגוריה:סגל אוניברסיטת קליפורניה בסנטה ברברה
קטגוריה:סגל אוניברסיטת ניו יורק
קטגוריה:פילוסופים יהודים אמריקאים
קטגוריה:חוקרי יהדות
קטגוריה:בוגרי קווינס קולג' (ניו יורק)
קטגוריה:בעלי תואר דוקטור מאוניברסיטת העיר ניו יורק
קטגוריה:היסטוריונים יהודים אמריקאים
קטגוריה:יהודים חברי האקדמיה האמריקאית לאמנויות ולמדעים
קטגוריה:סגל דארטמות' קולג'
קטגוריה:אמריקאים שנולדו ב-1956
מגיארבאנהגייש

**מגיארבאנהגייש** (בהונגרית: **Magyarbánhegyes**) הוא כפר בנפת מזקובאצ'האזה שבמחוז בקש בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים במגיארבאנהגייש נמצא בירידה. בשנת 1990 חיו בכפר 2,635 תושבים, ובשנת 2023 רק 1,816 תושבים.

הכפר מיושב מהמאה ה-15 והוא מוזכר בכתבים משנת 1504.

## יהודי מגיארבאנהגייש
יהודים התיישבו במגיארבאנהגייש במחצית השנייה של המאה ה-19 ורובם התפרנסו ממסחר וחלקם היו בעלי משקים קטנים. הקהילה התארגנה בשנת 1880 והקימה חברה קדישא, בית כנסת ו"חדר". לקהילה היה בית קברות יהודי ששאריות ממנו עדיין קיימות בכפר.

כשנה אחרי פרוץ מלחמת העולם השנייה הכריזה הונגריה הפרו-גרמנית על גיוס כללי של יהודים לפלוגות עבודה ובמגיארבאנהגייש גויסו גברים יהודים לעבודות כפייה ונשלחו לחזית אוקראינה שם לחמו ההונגרים לצד הגרמנים, שישה נהרגו בשדות המוקשים.

בסוף מאי 1944, כחודשיים אחרי כניסת הצבא הגרמני להונגריה, רוכזו היהודים בחווה שבקצה העיירה, ועמם יהודי הכפרים הסמוכים. משם הועברו לגטו בקשצ'בה ושוכנו במחסני טבק סמוך לתחנת הרכבת בתנאי צפיפות ורעב קשים. אחדים נמלטו ואחדים מצאו מחסה בבתי נוצרים.

ב-25 ביוני 1944 שולחו יהודי העיירה למחנה ההשמדה אושוויץ ואחדים נלקחו לעבודות כפייה באוסטריה. 49 מיהודי מאגיארבאנהגייש נספו באושוויץ.

## קישורים חיצוניים

* 
* מגיארבאנהגייש במפקד הקהילות הונגריה
* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
שמואל ילוב

הרב **שמואל ילוב** (לעיתים *יאלוב*, ובמקורו: יאלאוועצקי) (ה'תרנ"ג, 1892 - י"א באלול ה'תשל"ד, 29 באוגוסט 1974) היה רבה של סירקיוז שבניו יורק למעלה מחמישים שנה, מחבר תורני, וראש תנועת המזרחי בעיר.

## ביוגרפיה
ילוב נולד בעיר ראקישאק שבליטא בשנת 1892 (ה'תרנ"ג) בבית חב"די. למד במספר ישיבות, ביניהן: ישיבת סלבודקה וישיבת טלז. בהיותו בן עשרים נסמך לרבנות על ידי דודו הרב בצלאל כהן מראקישאק, הרב אברהם מאירוביץ', והרב יהודה לייב גורדין מלומז'ה.

בשנת ה'תרע"ג היגר לאמריקה. נשא לאישה את אסתר, ביתו של הרב ישעיהו הכהן מרקוס, שהיה רבן של שיקגו, ריטשמאנד, ובוסטון וממייסדי אגודת הרבנים דאמריקה.

בשנת ה'תרע"ח התקבל כרב באנסוניה, קוניטיקט, ובאותה שנה השתתף כציר בוועידת המזרחי החמישית. ולאחר שנה התמנה לכהן כרב בית המדרש הגדול בסירקיוז, תפקיד השווה ערך לרב העיר סירקיוז, שהיא העיר החמישית בגודלה בניו יורק. חלק ממשפחתו נספתה בשואה. במהלך שנותיו כרב העיר כיהן במשך שלוש עשרה שנה כרב צבאי בצבא ארצות הברית, ולאחר מכן כרב של כמה בתי חולים באזור.

הרב ילוב נפטר ב-29 באוגוסט 1974, בגיל 81. מודעת הספד המתארת את גאונתו למדנותו, קשריו עם גדולי ישראל, ומידת קירוב הרחוקים שנהג בה, התפרסמה בעיתון 'שערים', של פועלי אגודת ישראל.

## אורחותיו
הרב ילוב היה מרבה לארח וללמוד יחד עם סטודנטים ואקדמאים מהאוניברסיטאות באזור, ועמד בקשרים טובים עימם.

בשבתו בסירקיוז עסק בנושא הגיור: בשנת תרפ"א פרסם בכתב העת התבונה (קובנה) שאלה האם הוא רשאי לגייר בנות זוג של יהודים, אף על פי שיהודים אלו לא שומרים שבת, ונראה שגם נשותיהם לא ישמרו לאחר הגיור, וקיבל תשובות מהרב בן ציון נטלוביץ' הרב יחזקאל אברמסקי והרב שלמה נתן קוטלר שהתירו. כמו כן, בתשכ"ב שאל את הרב משה פיינשטיין האם מותר לגיורת להישאר בקשר עם הוריה הנכרים והרב פיינשטיין ענה שחובה עליה לעשות כן, אולם תזהר לא לאכול מאכלות אסורות או להכשל בעברות אחרות בעת הביקורים. עוד כתב בספר שלמי שמואל (עמוד קלו) שגר אינו יכול לשבת כדיין בבית דין לגיור, כיון שבית הדין מייצג את כלל ישראל בקבלת המתגייר לברית ישראל, ולכן רק יהודי מלידה יכול לעשות זאת.

## חיבוריו
* שו"ת **שלמי שמואל**, נדפס בתל אביב, תשכ"ח. בשו"ת מובאים כמה חילופי מכתבים של הרב ילוב עם רבנים גדולים כגון הרב יוסף אליהו הנקין, הרוגצ'ובר, הרב איסר זלמן מלצר, הרב מנחם מנדל מלובביץ', הרב יחזקאל אברמסקי ועוד.
* **מנחת שמואל** - חידושי תורה, תשכ"ו.
* **אמרי שמואל**

לאורך השנים הרב ילוב פרסם מאמרים רבים בכתבי עת תורניים, ובהם תבונה, המאור, הפרדס ועוד.

## צאצאיו
* בנו, פרופ' (לפיזיקה) אברהם אהרון ילוב, היה יושב ראש ועד החינוך בתלמודי התורה בקהילתו בניו יורק.
* כלתו רחל יאלו, ד"ר לפיזיקה וכלת פרס נובל ברפואה
* בתו, חנה עטל (לרנר), מנשות הפועל מזרחי.
* חתנו, הרב ישראל דב לרנר, רב קהילה ואיש חינוך
* נכדה, טובה ריין - מנהלת מדרשת לינדנבאום בירושלים במשך קרוב ל-30 שנה.
* נכדו, הרב אליעזר לרנר ראש בית מדרש "מכללת מבשרת ירושלים".

## הערות שוליים

קטגוריה:רבנים אמריקאים
קטגוריה:מהגרים מליטא לארצות הברית
קטגוריה:רבני המזרחי
קטגוריה:אמריקאים שנולדו ב-1893
קטגוריה:אמריקאים שנפטרו ב-1974
המטה הטכנולוגי של חיל האוויר

**המטה הטכנולוגי של חיל האוויר** הוא, החל ממרץ 2022, גוף המטה של להק הציוד בחיל האוויר הישראלי, כחלק מהמערך הטכני של חיל האוויר.

המטה הטכנולוגי אחראי על פיתוח, העמקה ושימור היתרון הטכנולוגי האווירי של מדינת ישראל. הלהק פועל בעולמות האחזקה, פיתוח המערכות השונות שמפעיל החיל ובשמירת מלאי החלפים עבור מערכות אלו. הלהק קובע את מדיניות האחזקה של מערכות החיל ומוביל את פעילויות התכנון, ההנדסה והפיתוח, שנערכות בתעשיות בישראל ומחוצה לה וביחידות חיל האוויר.

בשנת 2020, התבצע שינוי ארגוני נרחב במטה להק הציוד כחלק מתוכנית 'תנופה טכנולוגית'. מטרת התהליך הייתה להתאים את הארגון למגמות טכנולוגיות ומבצעיות חדישות תוך שיפור האפקטיביות והיכולות ההנדסיות. השינוי כלל בין היתר:
* הקמת מחלקת מערכות הגנה אווירית
* הקמת מחלקת תוכניות והנדסת כלי טיס
* פיצול ענפים גדולים לפי דיסציפלינות
* מענה לתחומים טכנולוגיים ומבצעיים חדשים המצויים בווקטור גידול כגון עולמות התקשוב והסייבר.

במרץ 2022 בוצע מהלך נוסף למיצוב גוף המטה של להק הציוד במסגרתו שונה שמו ל"המטה הטכנולוגי". 

כחלק מהמהלך עוצב סמל מאחד לכלל מחלקות המטה המהווה גם את סמל המחלקות החדש. סמל המטה הטכנולוגי עוצב תוך מחשבה על עקרונות פעולה ומאפיינים של המטה הטכנולוגי ובהם: יוזמה, מקצועיות, הבנה מערכתית, תכליתיות ושותפות ומוטיבים מרכזיים בעשייה כגון: מסלול טיסה, תמיכה במשימה המבצעית, מטוס, חץ המצפן, הנדסה ותעוזה, טכנולוגיה וחזון.

מפקד המטה הטכנולוגי הוא ראש להק הציוד (רלצ"ד). קצין בדרגת תת-אלוף מהמערך הטכנולוגי של החיל. ראש להק הציוד הנוכחי (מאוגוסט 2022) הוא תא"ל שלומי קונפורטי.

## יחידות המטה הטכנולוגי

## תחומי אחריות
המטה הטכנולוגי אחראי על כלל התהליכים לפיתוח היכולת הטכנית המבצעית להשגת יעדי הכשירות, הכוננות, הזמינות והבטיחות של הציוד בחיל האוויר הישראלי.

המטה אחראי על הנחיית כלל גופי המערך הטכני של חיל האוויר למימוש אחזקת המטוסים, מערכות הנשק ומערכות התכנון, השליטה והבקרה.
* פיתוח מערכות נשק ויכולות חדשות - אחראי על ניהול ובקרת פרויקטי אמל"ח ותקשו"ב לפיתוחים טכנולוגיים במגוון עולמות תוכן, החל מפיתוח מערכות מחשוב מבצעיות, מערכות אוויוניקה, כטמ"מ, מערכי חימוש ויכולות הגנה אווירית ואמצעים מיוחדים.
* הנדסה - אחראי למימוש בניין הכוח: רכישה ופיתוח מערכות נשק, ציוד ותשתית לשיפור יכולותיו המבצעיות של חיל האוויר. מוביל פרויקטים להשבחת ושדרוג המטוסים הוותיקים והבאתם לרמת ביצועים קרובה למטוסים החדישים ביותר, בכלל זה כל פעילויות התכנון, ההנדסה והפיתוח, שנערכות בתעשיות בישראל ומחוצה לה וביחידות חיל האוויר.
* אחזקה – תחזוקת כלי הטיס ומערכות הנשק הקיימות, אחראי על קביעת מדיניות האחזקה של כלי הטיס ומערכות הנשק ועל הקצאת המשאבים לביצוע. כמו כן מנחה את דרגי האחזקה השונים בביצוע האחזקה, ומבצע עליהם בקרה. בנוסף, אחראי לבצע הנדסת אחזקה לשם מציאת פתרונות הנדסיים למקרים שאינם מוכרים בספרות ועל ניהול ומימוש תוכניות רכש מרכזיות של כלי טיס חדשים ומערכות נלוות. פעילויות האחזקה מתבצעות בהנחיית אנשי הלהק על ידי הטכנאים בטייסות ובבסיסים.
* לוגיסטיקה – אחראי על ניהול שרשרת האספקה, ניהול מלאי החלפים למערכות השונות, הן לצרכים השוטפים והן ללחימה. אחראי על קביעת מדיניות העיתוד וניהול מלאי, רכש ואחסנת חלפים לשם תפקוד מלא ברגיעה ובחירום ומתן מענה להצטיידות ואירועים חריגים. כמו כן, קובע את המדיניות לתפעול המחסנים, מתכנן ומפתח שירותים ממוכנים.

## קישורים חיצוניים
* 

קטגוריה:להק הציוד
Scientist

**Scientist** (בעברית: **מדען**) הוא שיר שהוקלט על ידי להקת בנות הדרום קוריאנית טווייס. השיר יצא לאור ב-12 בנובמבר 2021, על ידי JYP אנטרטיינמנט וריפבליק רקורדס כסינגל המוביל מתוך האלבום הקוריאני השלישי שלהן, והשישי שלהן בסך בכל, *[[Formula of Love: O+T=＜3]].*

ב-2 במרץ 2022, יצאה לשיר גרסה יפנית להורדה דיגיטלית. המילים בגרסה היפנית נכתבו על ידי יוקי קוקובו.

## רקע והרכב
ב-1 באוקטובר 2021, הוציאה הלהקה את הסינגל הראשון שלה באנגלית, "The Feels". בסוף קליפ השיר, הוכרז על אלבום באורך מלא וסיבוב הופעות. ב-24 באוקטובר, פרסמה JYP אנטרטיינמנט טריילר בהשתתפות חברות הלהקה, מחופשות למדעניות ב-"Twice Love Lab", מעבדה שבה הן עורכות "ניסויי אהבה". ב-5 בנובמבר עלה קטע מהשיר לחשבון הטיקטוק של Twice.

השיר נכתב על ידי סים און-ג'י והולחן על ידי אן-מארי, מלאני פונטנה, מישל "לינדגרן" שולץ, טומי בראון, סטיבן פרנקס ו-72. השיר תואר כשילוב של דיפ האוס ודאנס-פופ עם סינת'ים משנות ה-80. מבחינה לירית, מסר השיר הוא ש-"אהבה היא לא משהו שאתה יכול לחשב, ללמוד ולנסות למצוא לו תשובה, אלא משהו שאתה צריך לעקוב אחריו עם הלב". אורכו הוא 3 דקות ו-14 שניות. השיר הולחן במפתח בי מז'ור, והוא בעל קצב של 113 פעימות לדקה.

## ביקורות
ביילי קנת'ת'ם מ-*New University* ציין את "הגישה התמימה לאהבה" של השיר, בניגוד לסינגלים האחרונים של הלהקה, "Alcohol-Free", "Perfect World" ו-"The Feels".

### דירוגים

## קידום
JYP אנטרטיינמנט פרסמה מספר תמונות קונספט וטיזרים על מנת לקדם את *[[Formula of Love: O+T=＜3]]* ואת "Scientist".

### הופעות חיות
הלהקה ביצעה את "Scientist" במספר תוכניות מוזיקה בדרום קוריאה, בהן *[[מיוזיק בנק|Music Bank]]* של KBS2, *Show! Music Core* של MBC ו-*Inkigayo* של SBS. בארצות הברית, הופיעה הלהקה ב-13 בנובמבר, בתוכנית החדשה "Fresh Out Live" של MTV, וביצעה את השיר.

### וידאו קליפ
הווידאו קליפ הנלווה לשיר יצא ב-12 בנובמבר. הקליפ בוים והופק על ידי רימה יון ודונגג'ו ג'אנג מ-Rigend Film, שעבדו בעבר עם טווייס על הטריילר של *Formula of Love: O+T=＜3* והקליפ ל-"Alcohol-Free". הקליפ מתרחש במעבדה בה חברות הלהקה מתוארות כמדעניות החוקרות על אהבה. הכוריאוגרפיה של השיר נבנתה על La Chica, שלישיית רקדניות שעבדה בעבר עם אספה, בואה, צ'ונגהא ו-CLC.

## פרסים ומועמדויות

### פרסי תוכניות מוזיקה

## מיקומי שיא

## קישורים חיצוניים

## הערות שוליים

קטגוריה:שירי טווייס
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים על עיסוקים
קטגוריה:סינגלים בהוצאת ריפבליק רקורדס
קטגוריה:סינגלים בהוצאת JYP אנטרטיינמנט
איסור עבודה במקדש שתויי יין

**אסור ל[[כהן]] לעבוד את [[עבודת הקורבנות|עבודת הקרבנות]]** כאשר הוא **[[שכרות|שיכור]]** או **שתוי [[יין]]**. איסור זה הוא לאו מדאורייתא והעונש על כהן העובד בשכרות הוא מיתה בידי שמים.

בנוסף לאיסור על עבודה בעת שכרות, ישנו איסור דומה על פסיקת הלכה מתוך שכרות. במניין המצוות של הרמב"ם שני האיסורים נמנים כמצוות לא תעשה אחת.

## מקור האיסור
התורה מצווה על הכהנים לא להיכנס לעבוד במקדש שתויי יין:

## טעם האיסור
ספר החינוך כתב שטעם המצווה הוא שלא תהיה קלות ראש בעבודה במקדש, וראוי לעסוק בדברים אלו רק כשאדם מיושב בדעתו.

## דיני האיסור
בספרא (שמיני א,ב) מובא שאסור לכהן ששתה רביעית של יין או של משקה משכר אחר לעבוד במקדש, אם עבד במקדש לאחר ששתה יין - מיתתו בידי שמיים, ואם עבד לאחר ששתה משקה משכר אחר - עונשו מלקות.

לדעת הרמב"ם וספר החינוך אם נכנס שתוי אבל לא עבד, חייב מלקות. ואילו הרמב"ן כותב שרק מדברי חכמים אסור להיכנס למקדש שתוי והאיסור מהתורה הוא רק על עבודת הקורבנות.

במקרה ששתה רק רביעית, היין שעליו חייבים מהתורה הוא יין שהתיישן לפחות במשך ארבעים יום, שלא נמזג במים ושנשתה בבת אחת. אם חסר אחד מן התנאים אסור מדברי חכמים להיכנס לעבודה במקדש. ואם עבד, עבודתו כשרה בדיעבד. אם שתה יותר מרביעית, גם אם היין היה מזוג ולא שתה אותו בבת אחת, חייב מן התורה ועבודתו פסולה.

במקרה ששותה משקה משכר אחר, אסור לו לעבוד ולוקה אם עבד. אמנם עבודתו כשרה.

### לאחר חורבן בית המקדש
לאחר חורבן בית המקדש, נפסק שכהן שיודע באיזה ימים אבותיו היו עובדים אסור לו לשתות יין באותם הימים, ואם אינו יודע באיזה ימים במדויק אבל יודע באיזה שבוע עובדת משמרת הכהנים עליה נמנים אבותיו, אסור לו לשתות יין כל אותו השבוע. כיום, שאין מידע כלל, מותר לשתות בכל השנה.

### במי והיכן נוהג האיסור
איסור הכניסה לבית המקדש בשכרות נוהג גם בשאר העם, בין נשים ובין גברים. אמנם, האיסור במקרה זה הוא מפני כבוד בית המקדש.

האיסור מוחל מעזרת ישראל ופנימה, לעזרת הנשים אין איסור כניסה בשכרות.

## בעת [[נשיאת כפים]]

מהאיסור על הכהנים לעבוד במקדש כשהם שתויי יין, נלמד שלכהנים אסור גם לברך ברכת כהנים כאשר הם שיכורים. מסיבה זו אסרו על כהנים לשאת כפיים בתפילת מנחה בכל יום, מחשש שמא במהלך היום שתו יין. אמנם, בתפילת מנחה ימי תענית, וכן בתפילת נעילה ביום הכיפורים, שבהם אין חשש לשכרות, כהנים יכולים לעלות לדוכן.

## ראו גם
* איסור עבודה במקדש פרוע ראש
* איסור עבודה במקדש קרוע בגדים

## קישורים חיצוניים
* שוהם מרדכי ארליך, שתיית יין לכהנים בזמן הזה, באתר ישיבת מרכז הרב

## הערות שוליים

קטגוריה:תרי"ג מצוות
קטגוריה:מצוות לא תעשה
קטגוריה:מצוות הנעשות על ידי כהן
קטגוריה:שכרות
עמנואל בנדה

**עמנואל ג'סטין רבי בנדה** (באנגלית: **Emmanuel Justine Rabby Banda**; נולד ב-29 בספטמבר 1997 בצ'ילילבומבווה שבזמביה) הוא כדורגלן זמבי המשחק בעמדת הקשר בקבוצת מכבי בני ריינה ובנבחרת זמביה.

## קריירת מועדונים
בנדה שיחק בקבוצות אנג'נגה ריינג'רס, SC אסמוריז, אוסטנדה ובזייה.

ב-22 בפברואר 2020 חתם ביורגודן מליגת העל השוודית.
בעונת 2022/2023 חתם ברייקה מהליגה הקרואטית.
ב-12 באוגוסט 2025 חתם במכבי בני ריינה.

## קריירה בינלאומית
ב-5 בספטמבר 2017 ערך בנדה את הופעת הבכורה שלו בנבחרת זמביה, בניצחון 1-0 על נבחרת אלג'יריה במסגרת מוקדמות מונדיאל 2018.

נכלל בסגל נבחרת זמביה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים זמבים
קטגוריה:קשרי כדורגל זמבים
קטגוריה:כדורגלני אוסטנדה
קטגוריה:כדורגלני יורגודן
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 2023
קטגוריה:זמבים שנולדו ב-1997